**Likumprojekta „Grozījums likumā „Par Latvijas Republikas starptautiskajiem līgumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījums likumā „Par Latvijas Republikas starptautiskajiem līgumiem”” (turpmāk – likumprojekts) ir sagatavots, lai izpildītu Ministru kabineta 2014. gada 1. jūlija protokollēmuma Nr.36, 3.§ 2. punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma „Par Latvijas Republikas starptautiskajiem līgumiem” (turpmāk – Likums) 12. pants nosaka, ka Ministru kabinets ir atbildīgs par starptautiskajos līgumos paredzēto saistību izpildi.Pamatojoties uz Likuma 12. pantu, 2014. gada 1. jūlijā Ministru kabinets pieņēma Ministru kabineta noteikumus Nr.355 „Noteikumi par pārstāvību starptautiskajās cilvēktiesību institūcijās” (turpmāk – noteikumi). Ar noteikumu pieņemšanu spēku zaudēja Ministru kabineta 1998. gada 17. marta noteikumi Nr.92 „Noteikumi par Ministru kabineta pārstāvēšanu starptautiskajās cilvēktiesību institūcijās”, kas bija pieņemti uz tās pašas likuma normas pamata. Noteikumi nosaka kārtību, kādā nodrošina Latvijas interešu pārstāvību starptautiskajās cilvēktiesību institūcijās, proti, Eiropas Cilvēktiesību tiesā un Apvienoto Nāciju Organizācijas (ANO) konvenciju izpildes uzraudzības mehānismu ietvaros (Noteikumu III., IV. un V. nodaļa). Tāpat noteikumi precizē pārstāvja funkcijas un tiesības, un to īstenošanas kārtību (Noteikumu II. un VI. nodaļa). Noteikumu sagatavošanas procesā sadarbībā ar atbildīgajām iestādēm (Tieslietu ministriju, Labklājības ministriju, Valsts kanceleju) tika konstatēts, ka Likuma 12. pants neparedz skaidru pilnvarojumu Ministru kabinetam izdot Ministru kabineta noteikumus par Latvijas interešu pārstāvību starptautiskajās cilvēktiesību institūcijās.Lai šo situāciju atrisinātu, Ārlietu ministrija ir sagatavojusi likumprojektu, kas paredz papildināt Likuma 12. pantu ar otro teikumu, pilnvarojot Ministru kabinetu izdot noteikumus, kas nosaka kārtību, kādā tiek nodrošināta Latvijas interešu pārstāvība starptautiskajās cilvēktiesību institūcijās un tās personas funkcijas un tiesības, kura pārstāv Latvijas intereses, kā arī funkciju un tiesību īstenošanas kārtību. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskajam regulējumam nav ietekmes uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija  | Ārlietu ministrija. |
| 3. | Cita informācija | Kārtība, kādā tiek nodrošināta Latvijas interešu pārstāvība starptautiskajās cilvēktiesību institūcijās un tās personas funkcijas un tiesības, kura pārstāv Latvijas intereses, ir noteikta 2014. gada 1. jūlija Ministru kabineta noteikumos Nr.355 „Noteikumi par pārstāvību starptautiskajās cilvēktiesību institūcijās”. |

|  |
| --- |
|  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību  | Projekts šo jomu neskar. |
| 2. | Citas starptautiskās saistības  | Ar projektu tiks izpildītas Latvijas Republikas starptautiskās saistības, ka izriet no Latvijas dalības Eiropas Padomē un ANO. |
| 3. | Cita informācija | Nav |

|  |
| --- |
|  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošina Ārlietu ministrija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar Likumprojektu Ārlietu ministrijai netiek deleģētas jaunas funkcijas.Jaunas valsts pārvaldes institūcijas nav jāveido. Esošo institūciju likvidācija nav jāveic. |
| 3. | Cita informācija | Nav. |

*Anotācijas III un VI sadaļa –* Projekts šīs jomas neskar.

Ārlietu ministrs E.Rinkēvičs

Vīza: valsts sekretārs A.Pildegovičs

05.01.2015 9:56

544

Sandra Kauliņa

Latvijas pārstāvja starptautiskajās cilvēktiesību institūcijās

biroja vadītāja

67016449, sandra.kaulina@mfa.gov.lv